CELEX: 22004D0167
Language: el
Date: 2004-12-03 00:00:00
Title: Απόφαση της Μεικτής Επιτροπής του ΕΟX αριθ. 167/2004, της 3ης Δεκεμβρίου 2004, για την τροποποίηση του παραρτήματος IV (Ενέργεια) της συμφωνίας για τον ΕΟΧ

26.5.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 133/13
            
         
      ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟX
   
   αριθ. 167/2004
   της 3ης Δεκεμβρίου 2004
   για την τροποποίηση του παραρτήματος IV (Ενέργεια) της συμφωνίας για τον ΕΟΧ
   Η ΜΕΙΚΤΗ ΕΠΙΤΡΟΠΗ TOY ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο, μετά την τροποποίησή της από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Το παράρτημα IV της συμφωνίας τροποποιήθηκε από την απόφαση αριθ. 123/2004 της Μεικτής Επιτροπής του ΕΟΧ, της 24ης Σεπτεμβρίου 2004 (1).
            
         
               (2)
            
            
               Ο κανονισμός (ΕΚ) αριθ. 2422/2001 του Ευρωπαϊκού Κοινοβουλίου και του Συμβουλίου, της 6ης Νοεμβρίου 2001, σχετικά με κοινοτικό πρόγραμμα επισήμανσης ενεργειακής απόδοσης για γραφειακό εξοπλισμό (2), πρέπει να ενσωματωθεί στη συμφωνία,
            
         ΑΠΟΦΑΣΙΖΕΙ:
   Άρθρο 1
   Μετά το σημείο 17 (οδηγία 2002/91/ΕΚ του Ευρωπαϊκού Κοινοβουλίου και του Συμβουλίου) του παραρτήματος IV της συμφωνίας παρεμβάλλεται το ακόλουθο σημείο:
   
      
                  «18.
               
               
                  
                     32001 R 2422: Κανονισμός (ΕΚ) αριθ. 2422/2001 του Ευρωπαϊκού Κοινοβουλίου και του Συμβουλίου, της 6 Νοεμβρίου 2001, σχετικά με κοινοτικό πρόγραμμα επισήμανσης ενεργειακής απόδοσης για γραφειακό εξοπλισμό (ΕΕ L 332 της 15.12.2001, σ. 1).
                  Για τους σκοπούς της παρούσας συμφωνίας, οι διατάξεις του κανονισμού προσαρμόζονται ως εξής:
                  
                              α)
                           
                           
                              Κάθε αναφορά στη συμφωνία μεταξύ της κυβέρνησης των Ηνωμένων Πολιτειών της Αμερικής και της Ευρωπαϊκής Κοινότητας σχετικά με το συντονισμό των προγραμμάτων επισήμανσης ενεργειακής απόδοσης για γραφειακό εξοπλισμό νοείται ότι περιλαμβάνει αναφορά στην ανταλλαγή επιστολών μεταξύ της Υπηρεσίας Προστασίας του Περιβάλλοντος των ΗΠΑ και του Υπουργείου Πετρελαίου και Ενέργειας της Νορβηγίας, του Υπουργείου Βιομηχανίας της Ισλανδίας και του Γραφείου Οικονομικών Υποθέσεων του Λιχτενστάιν, με εξαίρεση τα άρθρα 11 και 14 όπου παραμένει η αναφορά στα προηγούμενα.
                           
                        
                              β)
                           
                           
                              Στο άρθρο 4 παράγραφος 4 οι λέξεις “Κοινότητα και τρίτες χώρες” προσαρμόζονται σε “Κοινότητα ή χώρες ΕΖΕΣ αφενός, και τρίτες χώρες, αφετέρου,”. Οι λέξεις “δοκιμάζονται από την Επιτροπή ή από τα κράτη μέλη” προσαρμόζονται σε “δοκιμάζονται από την Επιτροπή ή από τα κράτη μέλη ή από τις χώρες ΕΖΕΣ, στο πλαίσιο των αντίστοιχων αρμοδιοτήτων τους,”.
                           
                        
                              γ)
                           
                           
                              Στο άρθρο 12 παράγραφος 3, πρώτη πρόταση οι λέξεις “Η Επιτροπή” προσαρμόζονται σε “Οι χώρες ΕΖΕΣ και η Επιτροπή, στο πλαίσιο των αντίστοιχων αρμοδιοτήτων τους”.
                           
                        
                              δ)
                           
                           
                              Το άρθρο 13 δεν εφαρμόζεται.».
                           
                        
            
   Άρθρο 2
   Τα κείμενα του κανονισμού (ΕΚ) αριθ. 2422/2001 στην ισλανδική και νορβηγική γλώσσα, τα οποία δημοσιεύονται στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 3
   Η παρούσα απόφαση τίθεται σε ισχύ στις 4 Δεκεμβρίου 2004, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπει το άρθρο 103 παράγραφος 1 της συμφωνίας (3).
   Άρθρο 4
   Η παρούσα απόφαση δημοσιεύεται στο τμήμα για τον ΕΟΧ και στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 3 Δεκεμβρίου 2004.
      
         
            Για τη Μεικτή Επιτροπή του ΕΟΧ
         
         
            Ο Πρόεδρος
         
         Kjartan JÓHANNSSON
         
      
   
   
      (1)  ΕΕ L 64 της 10.3.2005, σ. 20.
   
      (2)  ΕΕ L 332 της 15.12.2001, σ. 1.
   
      (3)  Αναφέρονται συνταγματικές απαιτήσεις.